Στις 15 Νοεμβρίου 2018 κατατέθηκε στη Βουλή το Σχέδιο Νόμου για τις «Υποχρεώσεις αερομεταφορέων σχετικά με τα αρχεία επιβατών-προσαρμογή της νομοθεσίας στην οδηγία (ΕΕ) 2016/681».

Με την επιστολή που κατέθεσε στις 27 Νοεμβρίου, η Homo Digitalis απευθύνθηκε στο σύνολο των βουλευτών της Βουλής των Ελλήνων, θέλοντας να τους επιστήσει την προσοχή αναφορικά με το συγκεκριμένο Σχέδιο Νόμου το οποίο δεν διασφαλίζει τις εγγυήσεις, τις οποίες έχει επισημάνει το Δικαστήριο της Ευρωπαϊκής Ένωσης (ΔΕΕ) με την υπ’ αρ. 1/15 Γνωμοδότησή της 26ης Ιουλίου 2017 του επί της συμφωνίας ΕΕ-Καναδά σχετικά με τα αρχεία επιβατών αερομεταφορέων.

Σημειωτέον, τα εν λόγω δεδομένα (αρχεία επιβατών, γνωστά και ως δεδομένα PNR) μπορούν να φανερώνουν το μοτίβο των μετακινήσεων κάποιου ατόμου, όπως τον χρόνο του ταξιδιού, τον τόπο αναχώρησης και άφιξης, το email και τη διεύθυνσή του, καθώς και τους συνταξιδιώτες ενός ατόμου, αλλά ενδεχομένως ακόμη και συναφή στοιχεία κρατήσεων ξενοδοχείων κλπ, φανερώνοντας με αυτόν τον τρόπο πληροφορίες για μετακινήσεις επαγγελματικής ή προσωπικής φύσεως αλλά ακόμα και τον κύκλο κοινωνικών συναναστροφών αυτού, όπως φίλοι ή σύντροφοι.

Συγκεκριμένα, η Homo Digitalis παρατήρησε ότι:

H εθνική «μονάδα στοιχείων επιβατών» («ΜΣΕ») πρέπει να είναι μια αρχή αρμόδια για την πρόληψη, ανίχνευση, διερεύνηση και δίωξη τρομοκρατικών και σοβαρών εγκλημάτων ή τμήμα μιας τέτοιας αρχής Στο Σχέδιο Νόμου υπάρχει έλλειψη συστήματος καταγραφής πρόσβασης στα στοιχεία PNR Επίσης υπάρχει έλλειψη προηγούμενου δικαστικού ελέγχου για την χορήγηση δεδομένων PNR σε προανακριτικές και άλλες αρχές Ο χρόνος διατήρησης των PNR δεδομένων δεν περιορίζεται στο απολύτως αναγκαίο διάστημα Τα PNR δεδομένα ανηλίκων που διαβιβάζονται πρέπει να περιγράφονται με σαφήνεια και ακρίβεια Τα PNR δεδομένα που διαβιβάζονται δεν πρέπει να φανερώνουν ούτε θρησκευτικές πεποιθήσεις ούτε πληροφορίες σχετικά με την υγεία του επιβάτη

Διαβάστε ολόκληρη την επιστολή εδώ.